DA
C 95/26
Den Europæiske Unions Tidende
28.2.2022
Konklusion 1) Den Europæiske Unions Agentur for Grundlæggende Rettigheder (FRA) frifindes.
2) DD bærer sine egne omkostninger og betaler de af FRA afholdte omkostninger.
(1)
EUT C 432 af 23.12.2019.
Rettens dom af 21. december 2021 — HB mod Kommissionen (Sag T-795/19) (1) (Offentlige tjenesteydelseskontrakter – levering af tjenester i form af teknisk assistance til Haut Conseil judiciaire – afgørelse om nedsættelse af det beløb, som kontrakten vedrører, og om inddrivelse af allerede betalte beløb – annullationssøgsmål og erstatningssøgsmål – retsakt, som er en uadskillelig del af et rent kontraktforhold – ingen voldgiftsklausul – afvisning – situation, hvor der ikke foreligger skader, som kan adskilles fra kontrakten) (2022/C 95/34) Processprog: fransk Parter Sagsøger: HB (ved advokat L. Levi) Sagsøgt: Europa-Kommissionen (ved Baquero Cruz, J. Estrada de Solà og A. Katsimerou, som befuldmægtigede)
Sagens genstand Dels søgsmål støttet på artikel 263 TEUF med påstand om annullation af Kommissionens afgørelse C(2019) 7319 final af 15. oktober 2019 om nedsættelse af de beløb, som skal betales i henhold til kontrakt CARDS/2008/166-429, og om inddrivelse af de beløb, som uretmæssigt er blevet udbetalt, dels søgsmål støttet på artikel 340, stk.
2, TEUF med påstand om først tilbagebetaling af alle de beløb, som eventuelt er blevet inddrevet af Kommissionen på grundlag af denne afgørelse, samt betaling af den senest udstedte faktura med tillæg af morarenter, dernæst frigivelse af bankgarantien og erstatning for den skade, som sagsøgeren har lidt som følge af den sene frigivelse, og endelig betaling af en symbolsk erstatning for den ikke-økonomiske skade, som sagsøgeren har lidt.
Konklusion 1) Søgsmålet afvises, for så vidt som der er nedlagt påstand om annullation af Kommissionens afgørelse C(2019) 7319 final af 15. oktober 2019 om nedsættelse af de beløb, som skal betales i henhold til kontrakt CARDS/2008/166-429 og om inddrivelse af de beløb, som uretmæssigt er blevet udbetalt.
2) Europa-Kommissionen frifindes, for så vidt som der er nedlagt påstand om, at det fastslås, at Den Europæiske Union har et ansvar uden for kontraktforhold.
3) Kommissionen betaler sagsomkostningerne, herunder omkostningerne i sagen om foreløbige forholdsregler.
(1)
EUT C 10 af 13.1.2020.